Dit volg op die nuus dat die Suid-Afrikaanse Akteursgilde (Saga) Donderdag in die parlement ’n pleidooi lewer om tantieme aan akteurs te betaal vir heruitsendings van televisiereekse en rolprente waarin hulle verskyn het.
Weens die gebrek aan statutêre regulasies is Suid-Afrikaanse akteurs al jare in die benarde posisie dat hulle geen tantieme vir hul televisie- of rolprentwerk ontvang wanneer dit weer uitgesaai word nie.
“Ons ondersteun nuwe wetgewing wat die posisie van plaaslike akteurs bevorder. Daar is verskillende maniere om akteurs te vergoed. Dit kan met ’n voorafbedrag wees wat oorwegings vir heruitsendings insluit, of ’n laer voorafbedrag met bykomende betalings vir heruitsendings. Ons verkose model is om ’n voorafbedrag te betaal wat die oorwegings van heruitsendings insluit. Ons sien uit daarna dat nuwe wetgewing gefinaliseer word.”
Volgens Neo Momodu, SAUK-woordvoerder, word ’n standaardkontrak geteken waarin daar vir die hoofakteurs voorsiening gemaak word dat hulle heruitsendingsgeld sal ontvang indien ’n reeks of rolprent heruitgesaai word.
“Die heruitsendingsgeld word toegeken wanneer ’n program op die SABC heruitgesaai word. In gevalle waar ’n produk aan ’n ander kanaal gelisensieer word, word inhoudgebruiksgeld betaal.
“Spelers wat in SAUK-vervaardigde produksies optree, kom in aanmerking vir heruitsendingsgeld waar ’n persentasie van die oorspronklike betaling weer uitbetaal word. Die SAUK betaal hoofspelers en -skrywers slegs vir ’n heruitsending wat geskied kragtens die voorwaardes wat die produksiemaatskappye onderteken het.”
In sy voorlegging gaan Saga onder meer vra om eksklusiewe regte aan akteurs toe te staan wanneer ’n oudiovisuele opname (vir televisie en ’n rolprent) van hulle gebruik word.
Sandi het aan Huisgenoot vertel sy het in November ’n operasie ondergaan om ’n skeidingswand in haar neus te herstel.
Die operasie is Maandag uitgevoer. "Dit lyk of dit goed afgeloop het, maar ek voel nog ’n bietjie asof ek in die gesig geskop is. Dit sal ’n week of so neem om behoorlik te herstel," sê sy. Sy sterk nou tuis aan.